Frithjov Vik

Frithjov Meier Vik (født 15. mars 1902 i Kvæfjord, død 2. januar 1986) var en norsk politiker som representerte Høyre i Troms på Stortinget i tre valgperioder.

Vik hadde landbruksutdanning og var gårdbruker fra 1928 til 1957. I perioder dreiv han også fiske og var notbas. Fra 1932 til 1957 var han disponent for AS Kveøy fiske- og fraktrederi, og fra 1957 til 1965 for Kvedfjord Sildolje- og Kraftforfabrikk AS. Fra 1939 til 1940 var han også disponent for Troms sildfiskarlags sildkontor. Han hadde tallrike verv innen fiskeriene, blant annet som formann for Feitsildfiskernes Salgslag fra 1948 til 1957. Han var medlem av representantskapet i Norges Bondelag i perioden 1946–1951. 

Vik var medlem av kommunestyret i Kvæfjord fra 1947 til 1955. Han var kommunens varaordfører fra 1950 til 1954. Han var fast representant på Stortinget i tre perioder fra 1954 til 1965. Han var medlem av sjøfarts- og fiskerikomiteen den første perioden og av skog-, vassdrags- og industrikomiteen de to neste. Fra 1950 til 1955 var han medlem av Høyres sentralstyre.

For innsatsen under andre verdenskrig ble Vik tildelt Deltakermedaljen.

 Eksterne lenker 


Kategori:Lokalpolitikere i Kvæfjord
Kategori:Høyre-politikere i Troms
Kategori:Stortingsrepresentanter for Troms
Kategori:Stortingsrepresentanter fra Høyre
Kategori:Stortingsrepresentanter 1954–1957
Kategori:Stortingsrepresentanter 1958–1961
Kategori:Stortingsrepresentanter 1961–1965
Kategori:Deltagermedaljen
Kategori:Personer fra Kvæfjord kommune